श्रीनगर। जम्मू कश्मीर के पुलवामा जिले के त्राल से आतंकियों ने एक पुलिसकर्मी को बंधक बना लिया था, वह अब वापस अपने घर लौट आया है, आईजीपी कश्मीर एसपी पानी ने इस बाबत जानकारी देते हुए बताया कि पुलिसकर्मी वापस अपने घर लौट आया है। आपको बता दें कि स्पेशल पुलिस ऑफिसर मुदस्सिर अहम लोन को आतंकियों ने शुक्रवार देर रात चैनत्तर गांव से अगवा कर लिया था। रिपोर्ट की मानें तो उसे जब पुलिसकर्मी अपने रिश्तेदार के घर जा रहा था तभी रास्ते में आतंकियों ने उसे अगवा कर लिया था।